*Projekts*

LATVIJAS REPUBLIKAS MINISTRU KABINETS

2017.gada Noteikumi Nr.

Rīgā (prot. Nr. .§)

Noteikumi par kvalificēta un kvalificēta paaugstinātas drošības elektroniskās identifikācijas pakalpojuma sniegšanas informācijas sistēmu, iekārtu un procedūru drošības aprakstā norādāmo informāciju

Izdoti saskaņā ar Fizisko personu elektroniskās

identifikācijas likuma 10. panta pirmo daļu

1. Noteikumi nosaka kvalificēta un kvalificēta paaugstinātas drošības elektroniskās identifikācijas pakalpojuma sniegšanas informācijas sistēmu, iekārtu un procedūru drošības aprakstā (turpmāk – drošības apraksts) norādāmo informāciju.
2. Noteikumos lietoti šādi termini:
	1. atjaunošana – darbību kopums, ko veic kvalificēts vai kvalificēts paaugstinātas drošības elektroniskās identifikācijas pakalpojuma sniedzējs, lai bloķēts elements atsāktu savu darbību;
	2. bloķēšana – darbību kopums, ko veic kvalificēts vai kvalificēts paaugstinātas drošības elektroniskās identifikācijas pakalpojuma sniedzējs, lai uz laiku apturētu elementa darbību;
	3. elektroniskās identifikācijas līdzekļa izbeigšana – darbību kopums, ko veic kvalificēts vai kvalificēts paaugstinātas drošības elektroniskās identifikācijas pakalpojuma sniedzējs Fizisko personu elektroniskās identifikācijas likuma 6. panta otrajā daļā minētajos gadījumos, lai neatgriezeniski izbeigtu elektroniskās identifikācijas līdzekļa darbību;
	4. elements – materiāla vai nemateriāla elektroniskās identifikācijas līdzekļa sastāvdaļa, ko elektroniskās identifikācijas procesā var izmantot vienu reizi vai vairākas reizes, atkarībā no elementa nepieciešamības;
	5. iekārta – elektroniskās identifikācijas pakalpojuma sniegšanā iesaistīta ierīce, kurai ir pieeja informācijas šifrēšanas algoritmam un kura tiek izmantota elektroniskās identifikācijas līdzeklī esošās informācijas apstrādei tā dzīves cikla laikā;
	6. informācijas sistēma – šajos noteikumos noteikto iekārtu, programmatūras un procedūru kopums, kas tiek izmantots, lai nodrošinātu elektroniskās identifikācijas pakalpojumu;
	7. procedūra – elektroniskās identifikācijas pakalpojuma sniegšanas darbību kopums, ko izpilda kvalificēts vai kvalificēts paaugstinātas drošības elektroniskās identifikācijas pakalpojuma sniedzējs, lai nodrošinātu elektroniskās identifikācijas pakalpojuma drošību.
3. Lai elektroniskās identifikācijas pakalpojuma sniedzējs tiktu reģistrēts reģistrā kā kvalificēts vai kvalificēts paaugstinātas drošības elektroniskās identifikācijas pakalpojuma sniedzējs, tas drošības aprakstā norāda informāciju par:
	1. vispārīgajiem drošības pasākumiem, kurus elektroniskās identifikācijas pakalpojuma sniedzējs ievēro savā darbībā;
	2. atbilstību normatīvajiem aktiem un regulējumiem;
	3. informācijas sistēmu drošības pasākumiem;
	4. iekārtu drošības pasākumiem;
	5. procedūru drošības pasākumiem;
	6. informācijas sistēmu un iekārtu atjaunošanas plānu;
	7. elektroniskās identifikācijas pakalpojuma sniegšanā iesaistītajām trešajām personām.
4. Informācijā par vispārīgajiem drošības pasākumiem norāda elektroniskās identifikācijas pakalpojuma sniedzēja:
	1. vispārīgos drošības principus;
	2. pakalpojuma sniegšanas kārtību;
	3. elektroniskās identifikācijas līdzekļa lietošanas kārtību;
	4. darbības nepārtrauktības principus;
	5. darbības nepārtrauktības plānu;
	6. darbības izbeigšanas principus;
	7. darbības izbeigšanas plānu.
5. Informācijā par atbilstību normatīvajiem aktiem un regulējumiem norāda:
	1. Latvijas Republikas normatīvos aktus un Latvijas Republikai saistošos starptautiskos normatīvos aktus, kas attiecas uz elektronisko identifikāciju, kurus elektroniskās identifikācijas pakalpojuma sniedzējs ievēro savā darbībā;
	2. Eiropas Savienības un starptautiski atzītus elektroniskās identifikācijas un ar to saistītus regulējumus, piemēram, standartus, kurus elektroniskās identifikācijas pakalpojuma sniedzējs ievēro savā darbībā.
6. Informācijā par informācijas sistēmu drošības pasākumiem norāda:
	1. elektroniskās identifikācijas pakalpojuma sniedzēja atbildīgo personu par informācijas sistēmu resursu, tehnisko resursu un drošības pārvaldību;
	2. iekšējo procedūru aprakstu par informācijas sistēmu drošības nodrošināšanu;
	3. informācijas sistēmu aizsardzības un datu šifrēšanas principus, kas nodrošina drošu fiziskās personas autentifikāciju tiešsaistē.
7. Informācijā par iekārtu drošības pasākumiem norāda drošības pasākumus, kurus ievēro elektroniskās identifikācijas pakalpojuma sniedzējs, iekārtu ražotājs un piegādātājs.
8. Lai elektroniskās identifikācijas pakalpojuma sniedzējs tiktu reģistrēts reģistrā kā kvalificēts paaugstinātas drošības elektroniskās identifikācijas pakalpojuma sniedzējs, tas, norādot informāciju par iekārtu drošības pasākumiem, papildus šo noteikumu 7. punktā minētajām prasībām, norāda drošības pasākumus, kas attiecas uz:
	1. elektroniskās identifikācijas procesā izmantoto iekārtu aizsardzības kārtību;
	2. iekārtu ekspluatācijas kārtību.
9. Informācijā par procedūru drošības pasākumiem norāda:
	1. pirmreizējo fiziskās personas identitātes pārbaudes aprakstu;
	2. elektroniskās identifikācijas līdzekļu dzīves cikla, tostarp aktivizēšanas un izbeigšanas aprakstu;
	3. elementa bloķēšanas un atjaunošanas aprakstu;
	4. elektroniskās identifikācijas līdzekļu uzglabāšanas aprakstu;
	5. datu pārvaldības aprakstu;
	6. nodrošinātās autentifikācijas aprakstu.
10. Lai elektroniskās identifikācijas pakalpojuma sniedzējs tiktu reģistrēts reģistrā kā kvalificēts paaugstinātas drošības elektroniskās identifikācijas pakalpojuma sniedzējs, tas, norādot informāciju par procedūru drošības pasākumiem, papildus šo noteikumu 9. punktā minētajām prasībām, norāda elektroniskās identifikācijas līdzekļu inventarizācijas un izsniegšanas aprakstu.
11. Informācijā par informācijas sistēmu un iekārtu atjaunošanas plānu norāda:
	1. kārtību, kādā atjaunojamas elektroniskās identifikācijas laikā izmantotās informācijas sistēmas un iekārtas;
	2. laiku, kādā atjaunojamas elektroniskās identifikācijas laikā izmantotās informācijas sistēmas un iekārtas.
12. Informācijā par elektroniskās identifikācijas pakalpojuma sniegšanā iesaistītajām trešajām personām norāda fiziskās vai juridiskās personas, kas iesaistītas elektroniskās identifikācijas pakalpojuma sniegšanā.

Noteikumi stājas spēkā 2018. gada 1. janvārī.

Ministru prezidents Māris Kučinskis

Aizsardzības ministrs Raimonds Bergmanis

Iesniedzējs:

Aizsardzības ministrs Raimonds Bergmanis

Vizē:

Valsts sekretārs Jānis Garisons

717

25/04/2017 12:21

K. Teters

kristians.teters@cert.lv

R.E. Bīlmane

renate.elza.bilmane@cert.lv

Z. Beļavska, 67335352

zane.belavska@mod.gov.lv

E. Vīksne, 67335353

elina.viksne@mod.gov.lv

I.Z. Radziņa, 67335175

ilze.radziņa@mod.gov.lv